CELEX: 62014TN0218
Language: da
Date: 2014-04-08 00:00:00
Title: Sag T-218/14: Sag anlagt den 8. april 2014 — Mabrouk mod Rådet

24.6.2014   
            
            
               DA
            
            
               Den Europæiske Unions Tidende
            
            
               C 194/29
            
         Sag anlagt den 8. april 2014 — Mabrouk mod Rådet
   (Sag T-218/14)
   2014/C 194/37
   Processprog: engelsk
   
      Parter
   
   
      Sagsøger: Mohamed Marouen Ben Ali Bel Ben Mohamed Mabrouk (Carthage, Tunesien) (ved advokaterne J. Farthouat, J. Mignard og N. Boulay og solicitor S. Crosby)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af Rådets afgørelse 2014/49/FUSP af 30. januar 2014 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 28, s. 38) og Rådets gennemførelsesforordning (EU) nr. 81/2014 af 30. januar 2014 om gennemførelse af forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien (EUT L 28, s. 2), for så vidt som de vedrører sagsøgeren, idet disse restriktive foranstaltninger består i indefrysning af aktiver i EU.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at sagsøgte ved at vedtage de anfægtede retsakter har støttet en strafferetlig efterforskning i Tunesien og således i strafferetlig henseende har handlet som en retlig instans, og at det af sagsøgte anførte retsgrundlag, artikel 29 TEU og artikel 215, stk. 2, TEUF, ikke giver sagsøgte kompetence til at handle på denne måde.
            
         
               2.
            
            
               Andet anbringende om, at de anfægtede retsakter blev vedtaget for at bistå de retlige myndigheder i Tunesien og ikke af de grunde, der er anført til støtte for det valgte retsgrundlag, og der følgelig er sket en krænkelse af retsgrundlaget.
            
         
               3.
            
            
               Tredje anbringende om, at (a) der er foretaget et åbenbart urigtigt skøn af, at der skulle være en forbindelse mellem sagsøgerens aktiver i EU og genstanden for den strafferetlige efterforskning i Tunesien, (b) der er foretaget et åbenbart urigtigt skøn, når det hævdes, at de dispositive dele af de anfægtede retsakter kan begrunde bibeholdelsen af sagsøgerens navn på listen over personer, hvis aktiver skal indefryses, og (c) der er foretaget et åbenbart urigtigt skøn af de faktiske omstændigheder, som sagsøgte angiver som begrundelse for de anfægtede retsakter.
            
         
               4.
            
            
               Fjerde anbringende om, at der er sket en krænkelse af sagsøgerens forsvar og grundlæggende rettigheder, navnlig uskyldsformodningen, retten til at se de beviser, som sagsøgte har påberåbt sig over for sagsøgeren, retten til at blive hørt, retten til processuel ligestilling, retten til adgang til effektive retsmidler og ejendomsretten.
            
         
               5.
            
            
               Femte anbringende om utilstrækkelig begrundelse.